CELEX: 32022D0519(01)
Language: bg
Date: 2022-05-16 00:00:00
Title: Решение на Съвета от 16 май 2022 година за приемане на позицията на Съвета по проект за коригиращ бюджет № 3 на Европейския съюз за финансовата 2022 година 2022/C 202/02

19.5.2022   
               
               
                  BG
               
               
                  Официален вестник на Европейския съюз
               
               
                  C 202/5
               
            
         РЕШЕНИЕ НА СЪВЕТА
         от 16 май 2022 година
         за приемане на позицията на Съвета по проект за коригиращ бюджет № 3 на Европейския съюз за финансовата 2022 година
         (2022/C 202/02)
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за функционирането на Европейския съюз, и по-специално член 314 от него, във връзка с Договора за създаване на Европейската общност за атомна енергия, и по-специално член 106а от него,
         като взе предвид Регламент (ЕС, Евратом) 2018/1046 на Европейския парламент и на Съвета от 18 юли 2018 г. за финансовите правила, приложими за общия бюджет на Съюза, и за изменение на регламенти (ЕС) № 1296/2013, (ЕС) № 1301/2013, (ЕС) № 1303/2013, (ЕС) № 1304/2013, (ЕС) № 1309/2013, (ЕС) № 1316/2013, (ЕС) № 223/2014, (ЕС) № 283/2014 и Решение № 541/2014/ЕС, и за отмяна на Регламент (ЕС, Евратом) № 966/2012 (1), и по-специално член 44 от него,
         като има предвид, че:
         
                     —
                  
                  
                     бюджетът на Съюза за финансовата 2022 година беше окончателно приет на 24 ноември 2021 г. (2);
                  
               
                     —
                  
                  
                     на 22 април 2022 г. Комисията представи предложение, съдържащо проект за коригиращ бюджет № 3 към общия бюджет за финансовата 2022 г.;
                  
               
                     —
                  
                  
                     Съветът трябва незабавно да пристъпи към приемането на позицията си по проекта за коригиращ бюджет № 3 към общия бюджет за 2022 г., който ще допринесе за финансирането в държавите членки на разходите за първоначално приемане и регистрация на лицата, бягащи от Украйна вследствие на руската агресия срещу Украйна. Поради това е оправдано да се предвиди изключение от осемседмичния срок по член 4 от Протокол № 1 относно ролята на националните парламенти в Европейския съюз, приложен към Договора за Европейския съюз, Договора за функционирането на Европейския съюз и Договора за създаване на Европейската общност за атомна енергия.
                  
               РЕШИ:
         
            Член единствен
            Позицията на Съвета по проекта за коригиращ бюджет № 3 на Европейския съюз за финансовата 2022 година беше приета на 16 май 2022 г.
            Пълният текст е публикуван за справки или изтегляне в електронен формат на уебсайта на Съвета: https://www.consilium.europa.eu/.
         
         
            Съставено в Брюксел на 16 май 2022 г.
            
               
                  За Съвета
               
               
                  Председател
               
               J. BORRELL FONTELLES
            
         
         
            (1)  ОВ L 193, 30.7.2018 г., стр. 1.
         
            (2)  ОВ L 45, 24.2.2022 г., стр. 1.